તા. ૩ જાન્યુઆરી ૨૦૦૮ની રાત્રે રાજેશ શેઠ ફેક્ટરીથી નીકળ્યો ને કોમલ સાથે વાતચીત કરી. કોમલે વિશાલને મેસેજ આપી દીધો કે, રાજેશ ફેક્ટરીએથી નીકળ્યો છે. ન્યાયમૂર્તિના કમાન્ડો તરીકે નોકરી કરતાં પોલીસ કોન્સ્ટેબલ વિશાલે ૩ દિવસની રજા લઈ લીધી હતી. વિશાલ અને પ્રકાશ હત્યા કરવા માટે કારમાં ગયા. રાજેશ શેઠની કારને અંધારીયા રોડ પર ઓવરટેક કરીને આંતરવામાં આવી. ચેકિંગના બહાને રાજેશના કારનો કાચ ઉતરાવ્યો. પોલીસની ઓળખ આપી બે રાઉન્ડ ગોળીબાર કરી ગોળી ધરબી દેવાઇ હતી. રાજેશ ઉપર ગોળી છોડવામાં આવી તે માઉઝર ગન હત્યા બાદ વિશાલે પોતાના વતનનાં ખેતરમાં ખજૂરીના ઝાડ પાસે જમીનમાં દાટી દીધી હતી.